Nõmme turuhoone

Nõmme turuhoone on müügimaja Nõmme turul.

Esialgne turuhoone oli puidust. Selle projekteeris arhitekt Robert Natus ning see valmis 1930. aastal.

Hoone restaureeriti 2009. aastal. Originaaljooniste järgi taastatud hoone sai uue katuse, aknad, uksed ning voodri. Ehitaja oli Raketis Grupp OÜhttp://www.ap3.ee/?PublicationId=436ac62d-23b1-4372-985e-e46689672d5b. Taastamine maksis umbes 3,5 miljonit krooni. Uuenduskuuri läbinud turuhoone avati 10. oktoobril 2009.

Nõmme turuhoone tunnistati 2009. aasta parimaks restaureeritud puitehitiseks Tallinnas.

Turuhoones tegutses 2010. aasta alguses üle 30 ettevõtja, kes müüsid eelkõige lihatooteid ja köögivilju. Teisel korrusel oli väike kohvik. Turuhoone keskel oli väike kivist purskkaev.

29. aprilli hilisõhtul 2010 hoone süttis ning põles umbes tunni ajaga peaaegu maani maha.

Nõmme Heakorra Selts algatas hoone taastamise rahastamiseks korjanduse.http://www.epl.ee/artikkel/575952

Turuhoone oli kindlustatud firmas ERGO KindlustusNõmme turuhoone taastatakse juba sel aastal viiele miljonile kroonile.

Hoone taastamisel säilitati selle välisilme, kuid konstruktsioon muudeti tulekindlamaks. Taastatud turuhoone avati 27. novembril 2010.

Pilte

Viited

Välislingid
 Tuli hävitas Nõmme turuhoone, Tallinna Postimees, 29. aprill 2010
 Nõmme turuhoone taastatakse juba sel aastal, err.ee, 3. mai 2010



Kategooria:Nõmme linnaosa ehitised
Kategooria:Eesti turud
Kategooria:Tallinna kultuurimälestised